section_heading: Geopolitički kontekst
paragraph_text: Vijetnam i Kina kroz većinu svoje povijesti bili su tradicionalno antagonizirani no u vrijeme Viet Minh-ove borbe za neovisnost i kasnijeg 2. indokineskog rata bili su u "braku iz koristi". Nakon što se počeo odvijati kinesko-sovjetski raskol koji je 1969. sa Sovjetsko-kineskim pograničnim sukobom dostigao svoj vrhunac, vlada Vijetnama pokušavala je u početku održavati podjednako dobre odnose s obje države. Godine 1975. Južni Vijetnam vojno je poražen, a zemlja ujedinjena pod komunističkim sjeverom. 1978., zbog sve većih tenzija između Kine i Vijetnama, kineska pomoć prestala je dolaziti, pa se Vijetnam počeo sve više približavati Moskvi. Ustrajući u takvoj politici, Vijetnam u lipnju 1978. ulazi u COMECON (Savjet za ekonomsku pomoć istočnog bloka)